**VEDTEKTER FOR**

**KARMA TASHI LING BUDDHISTSAMFUNN**

1. NAVN PÅ ORGANISASJONEN

Karma Tashi Ling buddhistsamfunn, heretter kalt KTLBS, er et landsomfattende buddhistsamfunn som er tilknyttet Karma Kagyu-tradisjonen av tibetansk buddhisme. Hovedsete for KTLBS er Karma Tashi Ling buddhistsenter i Oslo. KTLBS er en uavhengig organisasjon og kan på selvstendig grunnlag inngå samarbeidsavtaler med andre organisasjoner. KTLBS er tilknyttet trossamfunnet Buddhistforbundet gjennom en overenskomst.

2. FORMÅL FOR KTLBS

2.1 OVERORDNENDE FORMÅL:

* Undervise i teori og metoder som overleveres innen tibetanske buddhistiske tradisjoner, spesielt i henhold til Karma Kagyu-linjen
* Legge forholdene til rette for å utvikle et sterkt åndelig fellesskap og fremme sanghaens og enkeltindividets trening og utvikling, bl.a. ved å etablere buddhisttempler, -sentre og retreatfasiliteter, med eller uten bo- og praksisfelleskap.
* Fremme buddhistisk etikk, meditasjon og visdom.

2.2 SEKUNDÆRE FORMÅL:

* Øke kunnskapen om buddhismen og gjøre buddhismen tilgjengelig på norsk
* Bidra til utvikling av livsriter for buddhister i Norge
* Samarbeide med andre buddhistiske miljøer i inn- og utland når det er naturlig
* Bidra til å bevare tibetansk buddhistisk kultur
* Bidra til økumenisk arbeid og forståelse på tvers av religioner
* Bidra til humanitært arbeid, miljø- og fredsarbeid.

3. KTLBS’ ORGANISASJON

3.1 LINJEHOLDER OG RÅDGIVERE

KTLBS er tilknyttet Karma Kagyu-tradisjonen der linjeholder er H. H 17. Karmapa Urgyen Thrinley Dorje. Styret i KTLBS står fritt til å knytte til seg en eller flere åndelige rådgivere i tillegg.

Linjeholder og eventuelle rådgivere gir råd og retningslinjer for undervisning og trening i KTLBS. Dersom en sak ikke er løst internt i KTLBS, jfr. pkt 3.5.5, kan styret fremlegge saken for linjeholder eller tilknyttede rådgivere.

3.2 FASTBOENDE HOVEDLAMA

Fastboende hovedlama er den daglige øverste myndighet og åndelige leder i KTLBS. Han eller hun leder undervisningen og treningen på sentrene og gir åndelig veiledning. Hovedlamaen er fast medlem av styret i KTLBS.

3.4 MEDLEMSKAP

*3.4.1 Medlemskap i trossamfunnet Buddhistforbundet i grupperingen KTLBS*

I overenskomsten med Buddhistforbundet er KTLBS tilknyttet som en av flere grupperinger. Denne tilknytningen gir grunnlag for offentlig støtte. Personlig medlemskap i trossamfunnet Buddhistforbundet, gruppering KTLBS kan tegnes av alle som har fast bopel i Norge og ikke er medlem av noe annet trossamfunn.

*3.4.2 Kontingentbetalende medlemskap.*

Medlemskap tegnes direkte i KTLBS og fornyes årlig. Medlemskontingenten fastsettes av styret. Alle som ønsker det, kan tegne medlemskap uavhengig av om personen har medlemskap i Buddhistforbundet.

*3.4.3 Stemmeberettigede medlemmer.*Personer over 18 år som er medlemmer av Buddhistforbundet i grupperingen KTLBS og er kontingentbetalende medlemmer, har stemmerett på årsmøtet. Stemmeberettigete medlemmer kan fremme forslag til kandidater til styret og fremme forslag til styret, som styret er forpliktet til å behandle. Dette gjelder også forslag til vedtektsendringer.

3.5 STYRET

* + 1. *Valgbarhet til styret i KTLBS.*  
       Personer over 18 år som er medlem av Buddhistforbundet i grupperingen KTLBS, er kontingentbetalende medlemmer og i tillegg har tatt tilflukt, er valgbare til styret.

*3.5.2 Styrets sammensetning*

Styret i KTLBS består av 7 styremedlemmer og hovedlama, samt 2 varamedlemmer. Partnere eller personer fra samme familie kan ikke sitte i styret samtidig. Styret konstituerer seg selv, velger styreleder og fordeler verv.

*3.5.3 Styremedlemmenes plikter*

Styremedlemmer og varamedlemmer plikter å følge norsk lov for organisasjon og har taushetsplikt om alle personlige forhold de måtte få kjennskap til i forbindelse med styrevervet. Jfr. paragraf 144 i Straffeloven.

*3.5.4 Styrets oppgaver og fullmakter*

* Styrets hovedoppgave er å planlegge og gjennomføre aktiviteter som ivaretar KTLBS formål
* Lede KTLBS’ virksomhet, forvalte samfunnets midler, ta opp lån, fastsette og følge opp mål, planer og budsjetter
* Gjør vedtak om hvem som kan handle på vegne av KTLBS (prokura og signaturrett)
* Styret kan kjøpe og selge eiendommer, men linjeholder/rådgiver skal gi sin godkjenning.
* Ivareta forpliktelser i forhold til organisasjoner som KTLBS samarbeider med, herunder å oppnevne representanter for KTLBS i Buddhistforbundet.
* Fatte vedtak som angår KTLBS’ vedtekter og organisasjon.
* Ivareta hovedlamaens funksjon hvis han/hun er ute på reise eller KTLBS er uten hovedlama
* Fastsette retningslinjer for underordnede grupper, komiteer, råd, utvalg og prosjekter.
* Vurdere anbefalinger fra årsmøtet
* Fremlegge for årsmøtet årsberetning og regnskap for foregående år og budsjett og planer for kommende år.

*3.5.5 Avstemningsregler*

* For at vedtak skal være gyldige må minst 5 styremedlemmer og hovedlama, om han/hun ikke er bortreist, være tilstede
* Alle styremedlemmer og innkalte varamedlemmer som erstatter et fraværende styremedlem, har en stemme hver
* Hovedlama har vetorett og dobbeltstemme
* Vedtak fattes ved simpelt flertall med unntak av vedtektsendringer, som fattes med minst 2/3 flertall.
* Om 2/3 av styret i to påfølgende styremøter med minst én måneds mellomrom stemmer i mot hovedlamaen i en bestemt sak, skal saken utsettes og fremlegges for linjeholderne eller tilknyttede rådgivere, Jfr. pkt 3.1
* Hvert styremedlem har rett til å fremsette sitt syn og få protokollført anmerkninger til styrets beslutninger.

3.6 VEDTEKTSENDRINGER

* Styret utarbeider forslag til vedtektsendringer
* Stemmeberettigete medlemmer har rett til fremme forslag om vedtektsendringer for styret og få sine forslag behandlet
* For at beslutning om vedtektsendringer skal være gyldig, må endringene vedtas av styret med minst 2/3 flertall, fremlegges for årsmøtet, og deretter vedtas av det nyvalgte styret med minst 2/3 flertall.

3.7 ÅRSMØTET

Ordinært årsmøte skal avholdes hvert år i løpet av første kvartal. Styret skal legge fram årsberetning og regnskap for foregående år og budsjett og planer for kommende år, samt mulige forslag til vedtektsendringer. Årsmøtet velger styre og valgkomité for kommende periode. Styret kan sammenkalle til ekstraordinært årsmøte for å fremme forslag til vedtektsendringer og foreta valg av nytt styre. Ekstraordinært årsmøte skal holdes dersom minst 15 % av de stemmeberettigede medlemmene krever det.

*3.7.1 Innkalling*

* Alle stemmeberettigede medlemmer skal motta innkalling til årsmøtet vedlagt sakspapirer minst 2 uker før møtet
* Medlemmer av KTLBS som betalte kontingent året før, mottar også innkalling. De får stemmerett dersom kontingent for inneværende år blir betalt.

*3.7.2 Valgkomiteen*

* Valgkomiteen velges av årsmøtet og består av 2 medlemmer. Medlemmer av valgkomiteen kan ikke samtidig være styremedlemmer
* Stemmeberettigede medlemmer kan fremme forslag til kandidater til nytt styre for valgkomiteen
* Medlemmer av valgkomiteen kan ikke fremmes som styrekandidater
* Hovedlama skal godkjenne kandidatene til styret
* Valgkomiteen skal fremme et antall kandidater til valg på styret som tilsvarer minst antallet ledige styreplasser
* Valgkomiteen skal avslutte sitt arbeid senest 3 uker før årsmøtet
* Valgkomiteen foreslår for styret kandidater til neste års valgkomité.
* Hvis et styremedlem forlater styret i løpet av styreperioden, er det valgkomiteens oppgave å finne en erstatter for resten av perioden.

*3.7.3 Valg av styre*

* Liste med kandidater til styret sendes ut sammen med innkallingen, senest 2 uker før årsmøtet.
* Årsmøtet velger det nødvendige antall nye styremedlemmer, slik at styret blir bestående av 7 medlemmer og 2 varamedlemmer. Styremedlemmer velges for 2 år av gangen, mens varamedlemmer velges for 1 år av gangen. Det tilstrebes at omtrent halvparten av styret er på valg hvert år.
* Valget er hemmelig
* Det er mulig å forhåndsstemme. Utfylte stemmesedler som sendes i posten, må være mottatt av KTLBS før årsmøtet
* Tekniske valgprosedyrer avgjøres av styret og opplyses om på årsmøtet og i innkallingen til årsmøtet.

4. KTLBS’ UNDERORGANISASJONER

Det kan opprettes egne underorganisasjoner under KTLBS med egne organisasjonsnumre, vedtekter og styre. Styret kan fastsette retningslinjer for opprettelse av underorganisasjoner.

4.1 SHENPEN AID

Shenpen Aid, heretter Shenpen, er KTLBS' hjelpeorganisasjon. Shenpen er underorganisasjon av KTLBS. Styremedlemmer av Shenpen skal godkjennes av KTLBS' hovedlama. KTLBS' styre skal ha en fast representant i Shenpens styre, som KTLBS' styre selv utnevner. Øvrige forhold rundt Shenpen reguleres av Shenpens egne vedtekter.

5. ANDRE BESTEMMELSER

5.1 OPPLØSNING AV KTLBS

* Forslag om oppløsning av KTLBS fremmes på samme måte som en vedtektsendring og behandles av styret
* Dersom styret gir sin tilslutning, sendes forslaget til linjeholder, subsidiært rådgiver, for uttalelse
* Senest innen en måned etter at svar er mottatt, skal det innkalles til ekstraordinært årsmøte. Forslaget legges fram for årsmøtet
* Årsmøtet velger nytt styre
* Det nye styret fatter eventuelt endelig vedtak om oppløsning og utpeker i så fall et bostyre, fortrinnsvis Buddhistforbundets styre. Eventuelle aktiva skal da gis til en eller flere buddhistiske organisasjoner i Norge.

Vedtatt Oslo,